open-index/open-wikipedia-markdown huggingface dataset:
מינדה יובאנוביץ'

**מיודראג (מינדה) יובאנוביץ**' (בסרבית: ** Mиoдpaг Јовановић – Минда **; 17 בינואר 1922 – 14 בדצמבר 2009) היה כדורגלן ומאמן כדורגל יוגוסלבי, ששיחק בקבוצות סרביות ובעיקר בפרטיזן בלגרד ברוב הקריירה. לאחר מכן אימן בין היתר את הפועל פתח תקווה עמה זכה בשתי אליפויות בין השנים 1961–1963, ולאחר מכן את הפועל חיפה עמה זכה בגביע המדינה לעונת 1965/1966.

## קריירת משחק
יובאנוביץ' נולד בבלגרד ושיחק בצעירותו בקבוצת הנוער של OFK בלגרד לאחר מכן החל את הקריירה המקצוענית דווקא בנבחרת האולימפית של ארצות הברית בשנת 1945. לאחר מכן שיחק בקבוצת הכוכב האדום בלגרד, וחזר לקבוצת האם שלו עונה לאחר מכן. ב-1947 עבר לשחק בפרטיזן בלגרד שם הפך לשחקן מפתח בקבוצתו.
בשנות השיא 1947–1950 ייצג את נבחרת יוגוסלביה באולימפיאדת לונדון ב-1948 ובמונדיאל 1950 בה סיימה הנבחרת במקום השני בבית אחרי נבחרת ברזיל.

יובאנוביץ' סיים את הקריירה בשנת 1956, אחרי 148 הופעות ושער בודד במדי פרטיזן.

## קריירת אימון
לאחר פרישתו ב-1961 הגיע לישראל להפועל פתח תקווה והחליף את חברו ההונגרי איגנץ' מולנר שזכה באליפות שנה קודם לכן.
הקבוצה המשיכה ביכולתה הטובה ולקחה 2 אליפויות רצופות בעונות 1961/1962 ו1962/1963 והשלימה שיא של 5 אליפויות ברציפות בסה"כ – שיא שלא נשבר עד היום. לאחר מכן עבר להפועל חיפה שם אימן 114 משחקים (כ-4 עונות רצופות) מה שהיווה את הקדנציה הארוכה ביותר למאמן במועדון ואחד הקדנציות הארוכות ביותר בכדורגל הישראלי, עם אחוז הצלחה של 55%, כמו כן הגיע הקבוצה לגמר גביע המדינה לעונת 1963/1964, וזכתה בגביע לעונת 1965/1966.

לאחר מכן חזר לאירופה למועדון אולימפיה לובליאנה (סלובניה) שם אימן כ-2 עונות ולמועדונים אירופיים קטנים בקוסובו וסרביה, לאחר מכן חזר לארץ לקדנציה נוספת בהפועל חיפה ב-1970–1971, לאחריה פרש מעולם הכדורגל.

ב-14 בדצמבר 2009 נפטר יובאנוביץ'.

## תארים כמאמן

;הפועל פתח תקווה
* אליפות (2):1961/1962, 1962/1963

;הפועל חיפה
גביע המדינה:
* **זכייה (1)**: 1965/1966
** סגנות (1): 1963/1964

## קישורים חיצוניים

* פרופיל השחקן, באתר EU-Football Info

קטגוריה:כדורגלנים יוגוסלבים
קטגוריה:בלמי כדורגל יוגוסלבים
קטגוריה:קשרי כדורגל יוגוסלבים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני פרטיזן בלגרד
קטגוריה:כדורגלני נבחרת יוגוסלביה
קטגוריה:מאמני כדורגל יוגוסלבים
קטגוריה:מאמני הפועל פתח תקווה
קטגוריה:מאמני הפועל חיפה
קטגוריה:מאמני כדורגל זרים בישראל
קטגוריה:ילידי 1922
קטגוריה:סרבים שנפטרו ב-2009
Nova Sport (בולגריה)

**Nova Sport** הוא ערוץ טלוויזיה בולגרי שמשדר ספורט, חלק מרשת Nova Brodcasting Group שנמצאת בבעלות Modern Times Group. הערוץ החל לשדר ב-2010 והחליף את ערוץ המוזיקה MM. הוא משדר בשידור חי אירועי ספורט כמו פוטבול, אגרוף, אתלטיקה, גולף, כדורסל, כדורעף ועוד. לערוץ דמיון רב ל-Viasat Sport, שנמצא גם הוא בשליטת Modern Times Group (או בקיצור MTG), בכמה פריטים גרפיים שונים.

250px|שמאל|ממוזער|הסמליל הרשמי לשעבר של ערוץ Nova Premier League HD
שמאל|ממוזער|250px|סמליל לשעבר של ערוץ Nova Sport
ב-30 ביולי 2013 החל הערוץ לשדר בפורמט HD.

## Nova Premier League HD
ב-2 באפריל 2012 השיקה MTG ערוץ HD ששידר 24/7 - Nova Premier League HD, ששידר רק את ליגת הפרמייר ליג בהפרדה גבוהה. הוא שודר דרך Viasat מלונדון. בערוץ שודרו מגזינים הקשורים לליגה, תוכניות אולפן ושידורים חיים. הערוץ נסגר ב-1 ביוני 2013 כיוון שהערוץ הראשי Nova Sport החל לשדר ב-HD מ-29 ביולי אותה שנה.

## רשימת הליגות עליהן לערוץ ולערוץ Diema Sport זכויות שידור
* ליגת העל הבולגרית בכדורגל
* הפרמייר ליג
* הגביע הבולגרי
* ליגת העל הצרפתית בכדורגל
* הגביע הגרמני
* אליפות אירופה בכדורגל
* פוטבול ליג צ'מפיונשיפ
* גביע הפוטבול ליג
* אגרוף
* גביע ה-FA

## קישורים חיצוניים
* 

קטגוריה:ערוצי טלוויזיה
קטגוריה:ערוצי טלוויזיה בולגריים
יחסי מלטה–פנמה

**יחסי מלטה-פנמה** הם היחסים הדיפלומטיים הרשמיים שבין **[[מלטה|רפובליקת מלטה]]** לבין **[[פנמה|הרפובליקה של פנמה]]**.

## ייצוג
* מלטה אינה מיוצגת בפנמה בדרג השגרירות אלא באמצעות השגרירות שהיא מחזיקה בבוגוטה, בירת קולומביה. מלטה מיוצגת בפנמה בדרג הקונסולרי באמצעות קונסוליה שהיא מחזיקה בפנמה סיטי, בירת המדינה.
* פנמה אינה מיוצגת במלטה בדרג השגרירות אלא באמצעות השגרירות שהיא מחזיקה ברומא, בירת איטליה. פנמה מיוצגת במלטה בדרג הקונסולרי באמצעות קונסוליה שהיא מחזיקה בוולטה, בירת המדינה.

## יחסים כלכליים
בשנת 2016 ייצאה מלטה לפנמה סחורה בשווי 328 אלף דולר אמריקאי. הסחורה כללה בעיקר אוכל, כאשר חלק ארי ממנו היה מים בטעמים, אורז, ודגנים אחרים. חלק ארי אחר של הסחורה היה ציוד מדעי ותרופות, שמלטה ייצאה למדינה המתפתחת שבאמריקה הצפונית. החלק השלישי הגדול ביותר בסחורה היה הנפט.

באותה השנה ייצאה פנמה למלטה סחורה בשווי 17 אלף דולר אמריקאי בלבד, חלק הארי שלה היה מחשבים ואלקטרוניקה, החלק השני בגודלו היה טבק מגולגל (סיגריות). יוצאה גם חליפה אחת לנשים וחלקי פלסטיק ממוחזר.

## הערות שוליים

קטגוריה:ערכים ללא קטגוריות פיזיות - יחסי חוץ
בוב מורלי

**רוברט אלפרד "בוב" מורלי** (באנגלית: **Robert Alfred "Bob" Morley**; נולד ב-20 בדצמבר 1984) הוא שחקן אוסטרלי, שהתפרסם בשל תפקידו כבלאמי בלייק בסדרת הטלוויזיה "המאה" ברשת The CW.

## ביוגרפיה
מורלי נולד בעיירה קנייטון במחוז ויקטוריה שבאוסטרליה לאם פיליפינית ולאב אוסטרלי-אירי. אביו נפטר בילדותו, ויש לו שתי אחיות ואח גדולים.

הוא למד דרמה בבית הספר עד גיל 11, אז התבקש לעזוב. לאחר לימודי התיכון הוא עבר למלבורן כדי ללמוד לתואר ראשון בהנדסה, אך לאחר שנת לימודים הוא עבר ללמוד אמנות באוניברסיטת לה-טרובה והשיג לעצמו סוכן.

### קריירה
מורלי החל את הקריירה שלו במשחק בהפקות תיאטרון שונות באוניברסיטה. מורלי הופיע בשנת 2005 בסרט דל-התקציב "Dead Harvest", בבימויו של דמיאן סקוט. הוא קיבל תפקיד במחזה "Angels with Dirty Faces" והופעתו משכה את תשומת לבם של בוחני הליהוק של אופרת הסבון "קרוב רחוק". מורלי הצטרף לסדרה בשנת 2006 בתפקיד "דרו קרטיס". בשנת 2006, על תפקידו בתור דרו, היה מועמד לפרס "הפופולרי ביותר לכישרון חדש".

מורלי הופיע בעונה השנייה של תוכנית ריאליטי שירה אוסטרלית של סלבריטאים, "צריך שניים", ממאי 2007, והודח ב-12 ביוני 2007, על אף שקיבל את הציון הגבוה ביותר מכולם. בשנת 2008 עזב את "קרוב רחוק" ולוהק בתפקיד טוני מורטי בסדרה "The Strip". הסדרה בוטלה בשל רייטינג נמוך ולא חזרה לעונה שנייה.

בשנת 2009 הוא כיכב בתור לורקה במחזה "Palindrome for a Dead Poet". בשנה שלאחר מכן, הופיע מורלי בפרק 5 של עונה 4 של "פטרול ימי". בחודש יוני 2011 הצטרף לצוות של אופרת הסבון הפופולרית "שכנים שכנים" בתור איידן פוסטר בן הזוג של אחת הדמויות הראשיות, הדמויות של מורלי ומייסון יצרו את הזוג ההומוסקסואלי הראשון של הסדרה. מורלי לקח הפסקה של עשרה שבועות מן הסדרה כדי להופיע בסרט הספורט "Blinder", סרט על כדורגל אוסטרלי. הוא חזר ל"שכנים שכנים " בתחילת יוני 2012 עד שעזב סופית ב-2013.

בשנת 2014 שיחק בסרט הקולנועי "אבודים בעיר הלבנה" לצדה של היילי בנט. באותה שנה החל לשחק את התפקיד של בלאמי בלייק בסדרת הדרמה והמד"ב האמריקאית "המאה" של רשת The CW, שצולמה בקנדה. העונה השביעית והאחרונה של הסדרה סיימה את שידוריה בספטמבר 2020 לאחר שבע עונות שבמהלכן זכה מורלי למספר פרסים ומועמדויות.

### חיים אישיים
ב-5 במאי 2019 נישא לאלייזה טיילור, ששיחקה לצדו בסדרה "המאה". בתחילת 2020 חשפו מורלי וטיילור כי הם עברו הפלה טבעית בזמן צילומי העונה האחרונה של הסדרה. במרץ 2022 נולד בנם הבכור.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

* בוב מורלי, ברשת החברתית Instagram

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטאות ומכללות באוסטרליה
קטגוריה:אוסטרלים ממוצא אירי
קטגוריה:אישים ממוצא פיליפיני
קטגוריה:אוסטרלים שנולדו ב-1984
בית החולים האנגלי ביפו

250px|ממוזער|שמאל|החזית המזרחית
**בית החולים האנגלי**, המוכר גם כ"**הבית הסקוטי**", הוא מבנה ברחוב יפת 52 ביפו, שנוסד בשנת 1882 כבית חולים על ידי ביאטריס "בסי" מנגאן.

## היסטוריה
בסי מנגאן, אשר נולדה באירלנד כבתו של כומר, הגיעה ליפו בשנת 1877 בשליחות מיסיונרית. בתחילת דרכה עסקה בהדרכת תפירה ורקמה בבית הספר טביתא, ובלימוד קרוא וכתוב לנשות יפו.
בעקבות הבצורת והמגפות שפקדו את יפו בשנת 1878, החלה לעסוק גם בסיוע רפואי לתושבי העיר וסביבתה. היא עזרה לרופא הראשון שהועסק בבית החולים, ד"ר קייסר גוראייב, שהגיע מהקולג' האמריקאי בביירות, השתלמה כאחות והייתה אחראית על המרפאה.

בניית בית החולים החלה בשנת 1882 על ידי "החברה הנוצרית המיסיונרית" (C.M.S). בתחילת דרכו כלל בית החולים 18 מיטות שחלקן שימש גם לאשפוז תשושי נפש. בבית החולים הועסקו רופאים ממדינות שונות ומיסיונריות שהגיעו מאנגליה.
עובדי בית החולים התגוררו במבנה ששכן מולו, בצדו המזרחי של רחוב יפת, ביחד עם עובדי בית הספר טביתא אשר בו פעל גם בית ספר פרוטסטנטי לבנים.
ביאטריס מנגאן נפטרה ב-1885 ונקברה בבית הקברות הפרוטסטנטי ביפו. לאחר מותה עבר ניהול בית החולים לידי קונסטנטין ניוטון, ובית החולים החל לקלוט חולים מכל רחבי הארץ.
מתכונת הטיפול בבית החולים כללה השמעת דרשות דתיות לפני תחילת הטיפול והחולים נאלצו להמתין זמן רב לתורם.

בתקופת מלחמת העולם הראשונה השתלט צבא האימפריה העות'מאנית על המבנה, ולאחריה הוא שב ושימש כבית חולים.
בית החולים פעל ברציפות עד לפרוץ מלחמת העצמאות. לאחר הקמת המדינה ובתחילת שנות החמישים, שימש מבנה בית החולים כבית ספר עברי לבנות.
בשנות השישים החל לשמש כבית מלון שהופעל על ידי שוכרים סקוטים ובעקבותיהם קיבל את הכינוי "הבית הסקוטי" המוכר כיום.
בית המלון, שעוצב בסגנון עתיק ומהודר, נחשב ליוקרתי וזכה להצלחה בקרב עיתונאים זרים וכן אורחים מקומיים. במשך השנים נפתחו במקום מסעדה הודית ומועדון לילה מפואר.
בשנות התשעים נרכש מבנה המלון על ידי יהודי צרפתי שפתח בתהליך שימור קפדני של המבנה ועיטוריו, אשר ניזוקו במהלך השנים. תהליך השיפוץ והשימור הדייקני נמשך כשלוש שנים.
בשנים האחרונות משמש המבנה כמתחם סגור לאירועים מיוחדים ופרטיים.

בתחילת שנת 2023 החלה חברת YBOX המחזיקה במתחם בתהליך שימור קפדני של ששת המבנים המצויים בו. לאחר השלמתו יהפוך המבנה להוסטל של רשת סלינה עם חדרי אירוח מסוגים שונים, וכן שני מבנים למגורים אשר ייבנו במתחם ובהם 14 יחידות דיור.

## המבנה
250px|ממוזער|שמאל|מבט מצפון מזרח
המבנה והחצר מוקפים בחומת כורכר גבוהה המסתירה את רובם מן הרחוב. בחצר גדלים עצים עתיקים אשר ביניהם זן של תפוזים שהיה נפוץ בארץ, וממנו פותחו בשיטת ההרכבה זני התפוזים המוכרים של ימינו. בחצר חפורה באר מים אשר שימשה לאיסוף של מי הגשמים לצורכי בית החולים.

המבנה בן שתי קומות. בקומה הראשונה קיים אולם המרוצף בדוגמת לוח שחמט. בקומה השנייה של המבנה שכנו חדרי החולים בעלי חלונות גדולים במיוחד, שמהם ניתן היה לצאת למרפסת עץ מקורה המקיפה את כל המבנה.
חלונות המבנה קמורים וניתנים לסגירה באמצעות תריסי עץ. בנוסף לכך משובצים בהם חלונות עגולים בדומה לאלה המקובלים בספינות.
המבנה מרוצף ריצוף צבעוני. דלתות הפנים עשויות עץ ומגולפות בצורות שונות ובין הקומות מוביל גרם מדרגות מעוצב הכולל גופי תאורה.
250px|ממוזער|ימין|הבית הסקוטי (בית החולים האנגלי) ביפו בשיפוצים (2025)
## קישורים חיצוניים
*
* 

## הערות שוליים

קטגוריה:יפו: מבנים
קטגוריה:יפו: היסטוריה
קטגוריה:בתי חולים ביישוב
קטגוריה:התקופה העות'מאנית: מבנים
+STING

200px|ממוזער|שמאל|הסמליל הקודם של השירות
**+STING** (בעברית: **סטינג פלוס**, לשעבר **STINGTV** – **סטינג טיוי**) הוא שירות טלוויזיה ישראלי מוזל המופעל על ידי חברת yes. השירות משודר על גבי האינטרנט דרך אפליקציה ייעודית לסטרימרים עם מערכת ההפעלה Android TV. החל מיוני 2018, בזק בינלאומי משווקת את חבילת הטריפל הכוללת את שירותי האינטרנט והטלפון הקווי שלה, לצד שירות הטלוויזיה סטינג פלוס של yes.

## תכנים
עד סוף יוני 2019 סטינג טיוי שיווקה עצמה כשירות טלוויזיה "מפורק", המותאם אישית לכל לקוח, ומציע חבילות תוכן ספציפיות הניתנות להזמנה בנפרד כל אחת וניתן לשלב ביניהן. החבילות שהוצעו: סדרות (הפקות מקור של yes עלו לאחר סיום שידור העונה הראשונה של הסדרה ב-yes, ואילו עונות חדשות להפקות מקור עלו במקביל), סרטים, ילדים, מדע וטבע, ספורט 5 (5SPORT ו-5PLUS), ספורט 5 פרימיום (5STARS ,5LIVE ,5GOLD ו-5SPORT 4K), ספורט ONE וספורט 1. הייתה קיימת גם חבילה משפחתית, אשר הציעה את חבילות הסדרות, סרטים, ילדים, מדע וטבע וספורט 5 במחיר זול יותר.

ב-27 בנובמבר 2023, סטינג טיוי מותג מחדש כסטינג פלוס, ונוספו ערוצים חדשים לשירות, כגון: ערוץ הטיולים וערוץ האוכל מבית ענני תקשורת, ערוצי MTV - Hits ו-Live HD, ערוץ הידברות ועוד.

בסוף אוגוסט 2024 הוצעו לראשונה בשירות ספריות VOD בתשלום עם תכנים כגון ספריות הדרמות הטורקיות, ספריות ויוה, ילדים, ועוד

נכון למרץ 2025 השירות משווק חבילה בסיסית אחת: "החבילה המושלמת", הכוללת את כל ערוצי התוכן למעט ערוצי פרמיום, ומסלולים המשלבים את השירותים נטפליקס ודיסני+ בתשלום אחד. בנוסף, ניתן להוסיף ערוצי פרימיום כמו ערוצי ריאליטי, ספורט וערוצים בשפות זרות וספריות פרימיום ל-VOD.  בנוסף לתכני ה-VOD הנכללים בחבילה הבסיסית ושירות ה- Catch Up (צפייה בתוכני הערוצים עד שבוע לאחר ששודרו, ללא צורך בהקלטתם).

## פלטפורמות
השירות ניתן על גבי סטרימרים וטלוויזיות המריצים Android TV, מכשירי Apple TV וטלוויזיות חכמות מסוימות של LG וסמסונג. ניתן לשכור מן החברה סטרימר Android TV (ממיר +yes) המציע מפרט משודרג ותומך באפליקציות חיצוניות כגון נטפליקס (בעבר הוצע סטרימר Android TV ייעודי הנקרא STINGTV BOX, אשר לא תמך באפליקציית נטפליקס). קיימים גם יישומונים למערכות ההפעלה אנדרואיד ו-iOS לצפייה בסמארטפון ובטאבלט.

### רשימת ערוצים

### הרחבות תוכן בתשלום חודשי נוסף

## קישורים חיצוניים

* 
* 
* 

## הערות שוליים

*
קטגוריה:בזק
קטגוריה:יורוקום
2018 01
קטגוריה:ישראל: טלוויזיה רב ערוצית
קטגוריה:שירותי הזרמת טלוויזיה באינטרנט
Casey at the Bat

**התור של קייסי לחבוט** (אנגלית: Casey at the Bat), היא בלדת ספורט אשר נכתבה על ידי ארנסט ת'אייר  בשנת 1888. הבלדה מספרת על משחק בייסבול של קבוצה בשם "מדוויל ביי בום", ועל הכוכב שלה - קייסי. בשנת 2014 הוחלט להכניס את השיר להיכל התהילה של הבייסבול האמריקאי.
## תרגום השיר
השיר תורגם לעברית פעמיים:
* הבלדה תורגמה לראשונה לעברית על ידי מנחם לס כאשר כתב לעיתון "ידיעות אחרונות" על שבירת שיא ההום ראן של בייב רות'.
* יעקב (ג'ייסון) אלבאום תרגם אותו ב-2009 ופרסם אותו בבלוג שלו.

## תיאור הבלדה
הבלדה מספרת על קבוצת הבייסבול "מדוויל בום", אותה המציא מחבר השיר ארנסט ת'אייר, ועל כוכב הקבוצה "קייסי", גם הוא פרי דמיונו של ת'אייר.
לאחר שהקבוצה ממדוויל בום נקלעה לפיגור של 2 נקודות, אוהדיה חשבו שהסיכויים לניצחון קלושים מפאת חוסר היכולת של השחקנים הבאים לחבוט לפני קייסי. האוהדים חששו שאין ביכולתם של שני אלו לחבוט בכדור ולא להפסל. אבל, קרה נס ושני ה"אפסים" הצליחו לחבוט ולהתקדם בתחנות, במצב כזה כל שנותר לקייסי היה לחבוט מספיק חזק, ובכך יוכלו קייסי ושני השחקנים לפניו לרוץ את כל התחנות. אך קייסי, הנחשב לאגדה בקרב אוהדי "מדוויל בום", אכזב בחבטה הראשונה, בשנייה ובשלישית, וכך גרם להפסד הקבוצה.

## הבלדה בתרבות האמריקאית
בשנת 1988, נכתבה הצגה על הבלדה בבימויו של דה-וולף הופר . ההצגה הועלתה בניו יורק ובשיקגו.
מאז כתיבתה ההצגה הפכה לקאלט בבתי ספר רבים בארצות הברית.

בשנת 2014, לכבוד פרישתו של באד זליג, ולציון 130 שנה לכתיבת הבלדה, הוחלט להכניס את השיר להיכל התהילה של הבייסבול האמריקאי.
ממוזער

## קישורים חיצוניים

* תרגום השיר באתר Hoops על פי מנחם לס
* תרגום השיר מאת יעקב (ג'ייסון) אלבאום

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלדות
קטגוריה:בייסבול
קטגוריה:ארצות הברית: תרבות
לילי ריינהרט

**לילי פאולין ריינהרט** (באנגלית: **Lili Pauline Reinhart**; נולדה ב-13 בספטמבר 1996) היא שחקנית אמריקאית, מוכרת בשל תפקידה כבטי קופר בסדרת הנוער "ריברדייל" של רשת The CW.

## ילדותה
ריינהרט נולדה בקליבלנד, אוהיו וגדלה בעיר הסמוכה, ביי וילג'. היא פיתחה אהבה לשירה, משחק וריקודים בגיל 10, והתחננה בפני אמה שתסיע אותה לניו יורק לאודישנים.

ריינהרט עברה ללוס אנג'לס כשהייתה בת 18 כדי לפתח קריירת משחק וכמעט ויתרה אחרי חמישה חודשים.

## קריירה
ריינהארט שיחקה בסדרת הטלוויזיה "חוק וסדר" וכיכבה בסרטים "השכן הטוב", "מיס סטיבנס", "סוף לנצח" ו"מלכי הקיץ".

החל משנת 2017 ריינהרט מגלמת את אחת הדמויות הראשיות בסדרת הדרמה והמסתורין לנוער "ריברדייל" של רשת The CW כאליזבת "בטי" קופר.

בשנת 2018 שיחקה בסרטה של מלאני לורן, "הכי רחוק שאפשר" לצד בן פוסטר ואל פנינג.

בשנת 2019 גילמה את אנאבל בסרט "נוכלות בלי חשבון"; אודות קבוצת חשפניות שמחליטות למעול בכספים של ברוקרים מוול סטריט שפוקדים את המועדון שלהן.

בשנת 2020 שיחקה בתפקיד הראשי לצד אוסטין אברמס בסרט הדרמה-רומנטית "קמיקאל הארטס"; עיבוד לספרה באותו שם של הסופרת האוסטרלית קריסטל סאתרלנד.

### מיזמים אחרים
באוקטובר 2019, ריינהרט הוכרזה כשגרירה של אמריקן אקספרס לקראת ההשקה המחודשת של הכרטיס AmexGreen. באותו חודש, ריינהארט הפכה לדוברת ושגרירה של מותק הקוסמטיקה CoverGirl.

בספטמבר 2020, ריינהרט הוציאה ספר שירה בשם "Swimming Lessons: Poems". הספר בוחן נושאים כמו "אהבה צעירה, חרדה, דיכאון, תהילה ושברון לב". ב-18 באוקטובר 2020, ספרה הופיע במקום ה-2 ברשימת רבי-המכר של הניו יורק טיימס.

## חיים אישיים
ריינהרט מתרגלת מדיטציה ועברה הכשרה כדי להיות מרפאת רייקי. ריינהארט אובחנה כסובלת מדיכאון בגיל 14. היא גם סובלת מחרדה והפרעת גוף דיסמורפית.

היא יצאה מהארון כביסקסואלית ביוני 2020.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:שחקנים ילדים אמריקאים
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:ביסקסואליות אמריקאיות
קטגוריה:שחקנים להט"בים אמריקאים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
דבון בוסטיק

**דבון בוסטיק** (באנגלית: **Devon Bostick**; נולד ב-13 בנובמבר 1991) הוא שחקן טלוויזיה וקולנוע קנדי, אשר מוכר מתפקידו בתור רודריק הפלי, אחיו הבכור של גרג הפלי בשלושת הסרטים הראשונים של "יומנו של חנון", ומתפקידו כג'ספר ג'ורדן בסדרה "המאה" ששיחק בה בין השנים 2014–2017.

## ראשית חייו
בוסטיק נולד בטורונטו, אונטריו, קנדה. אמו, סטפני גורין, היא סוכנת ליהוק בטורונטו, ואביו, ג'ו בוסטיק, הוא שחקן. גם אחיו הצעיר, ג'סי בוסטיק, הוא שחקן. סבו וסבתו מצד אימו הם אנגלים, ואביו הוא ממוצא נורווגי. דבון החל לשחק כשהיה בגיל 10. הוא בוגר בית הספר לאמנויות "אטוביקוק"  בטורונטו.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מוזיקאים קנדים
קטגוריה:מתופפים
קטגוריה:קנדים שנולדו ב-1991
יחסי ברזיל–מוזמביק

**יחסי ברזיל–מוזמביק** הם היחסים הדיפלומטיים הרשמיים שבין **[[ברזיל|הרפובליקה הפדרלית של ברזיל]]** לבין **[[מוזמביק|רפובליקת מוזמביק]]**. שתי המדינות חברות באיחוד המדינות דוברות הפורטוגזית.

## היסטוריה
### לפני העצמאות (המאה ה-16 - 1975)
ברזיל ומוזמביק היו מאוחדות למשך שלוש מאות שנה תחת שלטון אחד, שלטון המעצמה הימית דאז, האימפריה הפורטוגזית. הפורטוגלים ששכנו בברזיל שיעבדו עשרות אלפי עבדים ממוזמביק במהלך תקופת העבדות הברזילאית, לפיכך עשרות אלפי ברזילאים הם ממוצא מוזמביקי. במהלך מנוסת משפחת המלוכה הפורטוגלית מפורטוגל לברזיל הייתה אחראית מוזמביק על ענייני העבדים של המדינה.

מספטמבר 1964 עד ספטמבר 1974, החזית לשחרור מוזמביק פתחה בעימות מזוין עם פורטוגל למען עצמאות מוזמביק. בדצמבר 1973 הצביעה ברזיל בעד החלטה 3117 של העצרת הכללית של האו"ם לחיסול הקולוניאליזם באזור דרום אפריקה.

### אחרי העצמאות (1975 -)
ב-25 ביוני 1975 קיבלה מוזמביק עצמאות מפורטוגל. ב-7 בנובמבר באותה השנה הכירה ברזיל בעצמאותה וכוננה איתה יחסים דיפלומטיים רשמיים ומלאים. במרץ 1976 נפתחה השגרירות הברזילאית במפוטו, ובינואר 1998 נפתחה השגרירות המוזמביקית בברזיליה.

ברזיל ומוזמביק חתמו על מספר הסכמים דו צדדיים משותפים, ההסכמים התמקדו בעיקר בתחומים א-פוליטיים כגון: בריאות, חברה, חינוך וביטחון. ב-2004 הסכימה ברזיל לבטל 95% מהחוב של מוזמביק אליה (280 מיליון דולר אמריקאי). בשנת 2006 חתמו שתי המדינות על הסכם בנושא שיתופי פעולה בתחום האווירונאוטיקה ועל הכרה הדדית ברישיון הנהיגה של השנייה. בשנת 2015 חתמו שתי המדינות על הסכם לעיגון ופיתוח השקעות במדינה השנייה.

## ביקורים בדרג גבוה
250px|ממוזער|ז'ואקים שיסאנו בברזיל
### מברזיל למוזמביק
* נשיא ברזיל פרננדו אנריקה קרדוזו - (2000)
* נשיא ברזיל לואיז אינסיו דה סילבה - (2003, 2010)
* נשיאת ברזיל - דילמה רוסף - (2011, 2012)

### ממוזמביק לברזיל
* נשיא מוזמביק ז'ואקים שיסאנו - (2001, 2002, 2004)
* נשיא מוזמביק ארמנדו גבוזה - (2007, 2009)
* ראש ממשלת מוזמביק עלי איירס - (2012)

## ייצוג
* מוזמביק מיוצגת בברזיל בדרג השגרירות באמצעות שגרירות שהיא מחזיקה בברזיליה, בירת המדינה. מוזמביק מיוצגת בברזיל גם בדרג הקונסולרי באמצעות 3 קונסוליות שהיא מחזיקה בערים: ריו דה ז'ניירו, סאו פאולו, ובלו הוריזונטה,
* ברזיל מיוצגת במוזמביק בדרג השגרירות באמצעות שגרירות שהיא מחזיקה במפוטו, בירת המדינה.

## קישורים חיצוניים
* Relações Bilaterais (בפורטוגזית), באתר שגרירות ברזיל במפוטו
* Relations between Brazil and Mozambique (בפורטוגזית וספרדית)

## הערות שוליים

קטגוריה:ערכים ללא קטגוריות פיזיות - יחסי חוץ
Play (שיר של ג'ניפר לופז)

"**Play**" (בעברית: "**לנגן**") הוא סינגל שהוקלט על ידי הזמרת האמריקאית ג'ניפר לופז. השיר יצא לאור ב-27 במרץ 2001, כסינגל השני מתוך אלבום האולפן השני שלה, J.Lo. לשיר יצאה גרסת רמיקס שנכללה באלבום הרמיקסים הראשון שלה לופז, *[[J to tha L–O! The Remixes]]*.

השיר זכה להצלחה כאשר הגיע למקום ה-18 בארצות הברית ובנוסף הגיע לעשירייה הפותחת ב-10 מדינות שונות. בבריטניה השיר גם זכה להצלחה רבה כאשר הגיע למקום ה-3. על מנת לקדם את השיר יצא לו קליפ בבימויו של פרנסיס לורנס ובנוסף לופז הופיעה איתו במהלך שתי ההופעות שלה בפוארטו ריקו לקידום האלבום.

## רקע וכתיבה
הוא נכתב על ידי קורי רוני, כריסטינה מילאן, ארנתור בירגיסון ואנדרס בג והופק על ידי השניים האחרונים. השיר הוא שיר דאנס פופ בהשפעת מוזיקת פאנק כאשר הוא הושווה לשירים של הזמרת מדונה בעקבות השימוש בגיטרה חשמלית וביטים של פאנק. מבחינה לירית לופז מבקשת מהדי ג'יי לנגן את השיר האהוב עליה.

## הצלחה במצעדים
השיר זכה להצלחה כאשר הגיע למקום ה-18 בארצות הברית. בנוסף הוא גם זכה להצלחה רבה ברדיו האמריקאי כאשר הגיע למקום ה-7 במצעד הרדיו הרשמי וזכה להצלחה במצעדים נוספים בארצות הברית כדוגמת מצעד שירי הפופ, שם הגיע למקום השישי ולמקום השני במצעד שירי הדאנס קלאב. בקנדה השיר גם זכה להצלחה כאשר הגיע למקום ה-5.

בבריטניה השיר גם כן זכה להצלחה כאשר הגיע למקום ה-3 ונשאר במצעד במשך 12 שבועות. באוסטרליה השיר זכה להצלחה דומה לבארצות הברית כאשר הגיע למקום ה-14, שם גם הגיע למעמד זהב. בניו זילנד השיר אף זכה להצלחה גדולה יותר כאשר הגיע למקום ה-7. ההצלחה של השיר הגיע גם לאירופה שם הגיע למקום ה-6 במצעד האירופאי הכללי.

## מיקומי שיא
השיר זכה להצלחה רבה בעולם, ואף הגיע בשיאו אל המקום ה-18 במצעד הבילבורד הוט 100.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי כריסטינה מילאן
קטגוריה:שירים שנכתבו על ידי קורי רוני
קטגוריה:וידאו קליפים שבוימו על ידי פרנסיס לורנס
קטגוריה:שירים על מוזיקה
קטגוריה:שירי אלקטרופופ
קטגוריה:שירי דאנס-פופ
קטגוריה:זוכי פרס בחירת הנוער: שירים
יחסי אוגנדה–אוזבקיסטן

**יחסי אוגנדה–אוזבקיסטן** הם היחסים הדיפלומטיים הרשמיים שבין **[[אוגנדה|הרפובליקה של אוגנדה]]** לבין **[[אוזבקיסטן|רפובליקת אוזבקיסטן]]**. היחסים בין המדינות כוננו ב-18 בינואר 2024.

## יחסים כלכליים
אוגנדה היא מדינה משוונית לא מפותחת שחלק לא מבוטל מהתמ"ג שלה נשען על תוצרת חקלאית וחקלאות, לעומתה אוזבקיסטן היא מדינה מרכז אסייתית שידועה בשטחי המרעה הענקיים שבה ובשטחים הלא מנוצלים הרבים שבה, לפיכך, בשנת 2015 ייצאה אוזבקיסטן לאוגנדה סחורה בשווי 459 אלף דולר אמריקאי, ורובה ככולה הייתה דשנים, רובם אשלגניים וחלקם חנקניים.

כאמור, אוגנדה היא מדינה חקלאית. בשנת 2014 הייצוא שלה לאוזבקיסטן עמד על 490 אלף דולר אמריקאי היה ברובו טבק מגולגל (סיגריות) ובחלקו מכונות שינוע והובלה. מאז שנה זו אין נתונים על הייבוא האוזבקי מאוגנדה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מיאנמר–פורטוגל

**יחסי מיאנמר–פורטוגל** הם היחסים הדיפלומטיים שבין **[[מיאנמר|הרפובליקה של איחוד מיאנמר]]** לבין **[[פורטוגל|הרפובליקה הפורטוגלית]]**.

## נציגויות דיפלומטיות
* מיאנמר מיוצגת בפורטוגל בדרג השגרירות באמצעות שגרירות רשמית שהיא מחזיקה בליסבון, בירת המדינה.
* פורטוגל מיוצגת במיאנמר בדרג השגרירות באמצעות שגרירות רשמית שהיא מחזיקה ביאנגון, בירת המדינה לשעבר.

## יחסים כלכליים
כלכלת מיאנמר נמצאת היום בשלב ביניים בין המצב הכלכלי שבו הייתה נתונה לאורך תקופת שלטון הגנרלים לבין האפשרויות שפותחת בפניה הסרת החרם הבינלאומי לאחר תחילת המעבר לדמוקרטיה. החקלאות היא הענף הכלכלי העיקרי במיאנמר, ממנו מתפרנסים כשני שלישים מהתושבים. שטחי החקלאות תופסים כשישית מאדמת המדינה. הגידול המרכזי הוא האורז שתופס כמחצית מהשטחים המעובדים במדינה ונפוץ בעיקר באזורי הדלתה העשירים במים. הדבר מתבטא גם בייצוא של מיאנמר לפורטוגל.

בשנת 2016 ייצאה מיאנמר לפורטוגל 643 אלף דולר אמריקאי של סחורה, 98 אחוזים מהסחורה היה אורז, 2 אחוזים מהסחורה (ככל הנראה ייבוא אישי) היה טקסטיל.

פורטוגל היא אחת המדינות הפחות עשירות במערב אירופה. חלק גדול יחסית מאוכלוסייתה עוסק בחקלאות, בין השאר בגידול ירקות, פירות (בעיקר גפנים ליין ולצימוקים), זיתים ואלוני שעם, וכן דיג. ענפי התעשייה העיקריים הם עיבוד תוצרת חקלאית, יצור סרדינים, צימוקים, יין ושמן זית. משנות ה-60 חלה התפתחות ניכרת גם בענפי תעשייה שאינם מבוססים על חקלאות. אוצרות הטבע של פורטוגל הם: פחם, ברזל, נחושת, טונגסטן ובדיל ששימשו יסוד להקמת תעשייה כבדה. בערים פורטו ובראירו פותחה תעשיית ברזל ופלדה. כן הוקמו בתי-זקוק לנפט ותעשייה פטרו-כימית. ענף כלכלי חשוב בפורטוגל הוא הצי הסוחר. שוב, הדברים מתבטאים בייצוא הפורטוגלי למיאנמר.

באותה השנה ייצאה פורטוגל למיאנמר סחורה בשווי 240 דולר אמריקאי, הסחורה הייתה מגוונת למדי וכללה פחם, ברזל, נייר, קרמיקה וטכנולוגיות שונות (מחשבים, טלפונים).

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ריצ'רד הרמון

**ריצ'רד סקוט הרמון** (באנגלית: **Richard Scott Harmon**; נולד ב-18 באוגוסט 1991) הוא שחקן קנדי, המוכר בשל תפקידו בתור ג'וליאן רנדול בסדרת המדע-בדיוני "רצף הזמן" (2012–2015), בשל גילום דמותו של ג'ון מרפי בסדרת הטלוויזיה "המאה" (2014–2020) של רשת The CW. 

## ביוגרפיה
הרמון נולד במיסיסאוגה, אונטריו, קנדה ב-18 באוגוסט 1991, בנם של הבמאי אלן הרמון ושל המפיקה סינדי הרמון. אחותו הגדולה היא השחקנית ג'סיקה הרמון (אנ'), ששיחקה לצדו בסדרה "המאה".

## קריירה
בשנת 2003 ערך את הופעת הבכורה שלו בתפקיד אורח בסדרה הדרמה האפוקליפטית של שואוטיים, "ג'רמיה" (אנ').

בשנת 2011 גילם את דמותו של ג'ספר איימס בסדרת דרמת הפשע "ההריגה" של רשת "AMC". 

בשנים 2014–2020 שיחק הרמון בשבע עונותיה של סדרת המדע-בדיוני והפוסט-אפוקליפסה "המאה" ברשת The CW. בסדרה, גילם את הדמות של ג'ון מרפי; דמות חוזרת בשתי העונות הראשונות ולאחר מכן קודם לדמות ראשית. 

בשנת 2015 שיחק בתפקיד קטן בסרט הפנטזיה הרומנטית "הסיפור של אדליין". 

בשנת 2019 שיחק בעונה הרביעית של סדרת האימה והפנטזיה "ואן הלסינג" את דמותו של מקס בורמן, סוהר סדיסטי ובעל יכולת החלמה מהירה. 

בשנת 2022 גילם את אחת הדמויות הראשיות בסדרה הקומית "מזויפות" (אנ') אשר שודרה בשירותי הסטרימינג של CBC וברחבי העולם הופצה בשירותי הסטרימינג "נטפליקס". באותה שנה שיחק בסרט האימה הטכנולוגי "מרגו" (אנ') על קבוצת חברים שמסתבכת עם בית משוכלל ועם בינה מלאכותית.

בשנת 2023 גילם את דמותו של נבל העל אוון מרסר / קפטן בומרנג בעונתה התשיעית של סדרת גיבורי העל "הפלאש" מבית DC קומיקס. בהמשך השנה ביצע הופעות אורח בסדרות כמו "הרופא הטוב" ו"סוכן הלילה". 

בשנת 2025 גילם את אריק קמפבל בסרט האימה "יעד סופי: קשר דם"; הסרט הוא השישי בסדרת סרטי "יעד סופי".

## חיים אישיים
בשנים 2019–2021 היה בזוגיות עם השחקנית האוסטרלית ריאנון פיש (אנ').

באפריל 2024 פורסם כי הוא נמצא בזוגיות עם השחקנית שרה דוגדייל (אנ').

## פילמוגרפיה
### קולנוע

### טלוויזיה

### טלוויזיה
## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:פמיניסטים קנדים
קטגוריה:קנדים ממוצא איטלקי
קטגוריה:פעילים למען זכויות להט"ב
קטגוריה:קנדים שנולדו ב-1991
כריסטופר לרקין

**כריסטופר לרקין** (באנגלית: **Christopher Larkin**; נולד ב-2 באוקטובר 1987) הוא שחקן ומוזיקאי אמריקאי, מוכר בעיקר בשל תפקידו בתור מונטי גרין בסדרת הטלוויזיה "המאה" ברשת The CW.

## ביוגרפיה
לרקין נולד בטגו, דרום קוריאה. בגיל ארבעה חודשים הוא אומץ על ידי איליין (לבית גולט) ופיטר לרקין, סגן נשיא חברת רילוקיישן. הוא גדל בעיירה חברון, קונטיקט, וחינוכו היה עשיר בתרבות האירית של אביו.

הוא החל לשחק בתוכנית הדרמה של חטיבת הביניים שלו, וקיבל את תפקידו המקצועי הראשון בשנת 2001 בתפקיד הראשי בסרט הטלוויזיה "*The Flamingo Rising*" של ערוץ הולמרק. הוא גם החל לנגן בגיטרה לאחר שקיבל אחת כמתנה מסבו.

לאחר שסיים את לימודיו בבית הספר התיכון "RHAM" ובאקדמיית הרטפורד הגדולה לאמנויות ב-2005, לרקין הלך ללמוד לתואר ראשון באמנות ותיאטרון באוניברסיטת פורדהם במרכז לינקולן בניו יורק. הוא ערך את הופעת הבכורה שלו באוף-ברודוויי בשנה השנייה שלו בקולג' ופספס את סמסטר הסתיו של שנתו האחרונה כדי לגלם את הדמות הראשית בהפקה "קפקא על החוף" בתיאטרון סטפנוולף בשיקגו, אילינוי. לרקין סיים את לימודיו בפורדהם בשנת 2009 ועבר ללוס אנג'לס בשנת 2012 בתקווה למצוא הזדמנויות נוספות למשחק. 

## קריירה

### קריירת משחק
בשנת 2001 ביצע לרקין את הופעת הבכורה שלו עם תפקיד ראשי בסרט הטלוויזיה של ערוץ הולמרק "הפלמינגו בירידה". הוא הופיע במספר תוכניות טלוויזיה, כולל "Awkward", "לחיות את החיים" ו"90210".  

בשנת 2014 החל לשחק את אחת הדמויות הראשיות בסדרת הטלוויזיה "המאה" ברשת The CW, תפקיד אשר נמשך עד עונתה החמישית ב-2019; בסדרה, גילם את מונטי גרין, נער חכם ובעל ידע טכנולוגי המהווה נכס יקר ערך לתושבים על פני כדור הארץ בשל הידע שלו בתחום התרופות וההנדסה. 

בשנת 2019 שיחק את דמותו של ג'ונתן ווינטר במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים באותו שם מאת ארמיסטד מופין.

### קריירה מוזיקלית
בשנת 2011, לרקין הקים את להקת "d'Artagnon" עם חברו ווייד אלאן-מרקוס. הלהקה הוציאה אלבום אחד בשם "A-side". מתוך אלבום הזה, השיר שלהם "Confession" הושמע בפרק השישי בעונה השנייה של "המאה", כמו כן, הוא כלול בפסקול של הסרט "*We Made This Movie".*

כיום, לרקין משחרר מוזיקה תחת הכינוי *Carry Hatchet*; הוא הוציא את אלבום הבכורה שלו "The News Today" בז'אנר הפולק ב-29 בספטמבר 2015. אלבומו השני, The" Happiest Album Ever Made", יצא ב-13 בנובמבר 2017 עם השירים שבלטו בו "Julien" ו-"Grey Blues" שיצאו מוקדם יותר כסינגלים. אלבומו השלישי "Jayne Schmayne", שוחרר ב-4 במאי 2021. בתוך אלבום זה, השירים "Round and Round", "Theo" ו-"Only a Fool" שוחררו מוקדם יותר כסינגלים עם קליפים נלווים.

## דיסקוגרפיה

### אלבומי אולפן

* 2015: *The News Today*
* 2017: *The Happiest Album Ever Made*
* 2021: *Jayne Schmayne*

## פילמוגרפיה
### קולנוע

ממוזער|לרקין בכנס ב-2017

### טלוויזיה

### תיאטרון

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מוזיקאים אמריקאים
קטגוריה:בוגרי אוניברסיטת פורדהם
קטגוריה:אמריקאים ממוצא דרום קוריאני
קטגוריה:מהגרים מקוריאה הדרומית לארצות הברית
קטגוריה:אמריקאים שנולדו ב-1987
מארק אספר

**מארק תומאס אספר** (באנגלית: **Mark Thomas Esper**; נולד ב-26 באפריל 1964) הוא פוליטיקאי אמריקאי. כיהן כמזכיר ההגנה של ארצות הברית, כמזכיר הצבא של ארצות הברית ה-23, וכסגן נשיא ליחסי ממשל בריית'יאון.

## ביוגרפיה
אספר סיים את לימודיו בבית הספר התיכון בשנת 1982. הוא קיבל תואר ראשון בהנדסה באקדמיה הצבאית של ארצות הברית בשנת 1986. בנוסף היה מצטיין דקאן באקדמיה וקיבל את פרס דאגלס מקארתור למנהיגות. הוא קיבל תואר שני במינהל ציבורי מבית הספר לממשל על שם ג'ון קנדי בשנת 1995 ותואר דוקטור מאוניברסיטת ג'ורג' וושינגטון בשנת 2008. הוא נשוי ואב לשלושה.

## קריירה
אספר שירת כקצין בדיוויזיה המוטסת ה-101 במהלך מלחמת המפרץ, לאחר מכן שימש מפקד פלוגה רובאית ולאחר שחרורו המשיך לשרת במשמר הלאומי עד שנת 2007. הוא עוטר בלגיון ההצטיינות ובכוכב הארד.

בין השנים 1998–2002 שימש כאיש צוות מקצועי בכיר בוועדת החוץ של הסנאט ובוועדת הסנאט לעניינים ממשלתיים. הוא היה גם יועץ מדיניות לסנאטור צ'אק הייגל. בין השנים 2001–2002 היה מנהל ועדת השירותים המזוינים של הבית הלבן. בין השנים 2002–2004 שירת בממשל ג'ורג' בוש כסגן עוזר שר הביטחון למדיניות המשא ומתן, שם היה אחראי להחלטות כגון אי-הפצת נשק גרעיני, בקרת נשק, ובעיות ביטחון בינלאומיות אחרות.

אספר היה סגן נשיא באיגוד תעשיות החלל בין השנים 2006–2007. מספטמבר 2007 עד פברואר 2008 שימש כמנהל מדיניות לסנאטור פרד תומפסון במסע הבחירות שלו לנשיאות ב-2008. ביולי 2010 מונה לסגן נשיא ליחסי ממשל בריית'יאון.

ב-19 ביולי 2017 הודיע הנשיא דונלד טראמפ כי בכוונתו למנות את אספר למזכיר הצבא של ארצות הברית. ב-15 בנובמבר אושר אספר לתפקיד ברוב קולות בהצבעה בסנאט ביחס של 89–6. וב-20 בנובמבר הושבע לתפקיד.

ב-18 ביוני 2019 החליט הנשיא טראמפ למנותו למזכיר ההגנה של ארצות הברית. ב-23 ביולי נכנס לתפקידו לאחר שמינויו אושר בסנאט ברוב של 90 תומכים מול 8 מתנגדים בלבד.

ב-9 בנובמבר 2020 הודיע הנשיא טראמפ על סיום תפקידו. דומה היה כי פיטוריו היו בלתי נמנעים מאז שהתגלעו חילוקי דעות בינו לנשיא טראמפ כאשר האחרון קרא לפרוס כוחות צבאיים ברחובות וושינגטון הבירה לאור מחאות ג'ורג' פלויד. אספר התנגד בפומבי לאיומיו של טראמפ להפעיל את חוק ההתקוממות של 1807, שיאפשר לנשיא להשתמש בכוחות צבא פעילים לשם אכיפת חוק. טראמפ זעם כאשר אספר אמר לעיתונאים כי יש להפעיל את חוק ההתקוממות "רק במצבים הדחופים והנוראיים ביותר" וכשגרס כי אין ארצות הברית נמצאת במצב כזה לאחר רצח ג'ורג' פלויד.

לפי סיפרו של אספר, טראמפ הציע לחסל קצין איראני בכיר ביותר הפועל מחוץ לאיראן. רעיונות נוספים שהועלו על ידי טראמפ או מקורביו היו שליחת טילים למקסיקו כדי להשמיד את מעבדות הסמים, שליחת 250 אלף חיילים לגבול הדרומי וטבילת ראש ערוף של מנהיג טרור בדם חזיר - כאזהרה לחמושים איסלאמיסטים אחרים.

## קישורים חיצוניים

## הערות שוליים

קטגוריה:מזכירי הצבא של ארצות הברית
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:בוגרי האקדמיה הצבאית של ארצות הברית
קטגוריה:בוגרי בית הספר לממשל באוניברסיטת הרווארד
קטגוריה:בעלי תואר דוקטור מאוניברסיטת ג'ורג' וושינגטון
קטגוריה:מזכירי ההגנה של ארצות הברית
קטגוריה:נשיאות דונלד טראמפ: אישים שפרשו או הודחו
קטגוריה:קצינים וחוגרים בצבא ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1964
תחנת הרכבת צח"ר

**תחנת הרכבת צח"ר** (ראשי תיבות של '''צ'''פת, '''ח'''צור ו'''ר'''אש פינה) או **תחנת הרכבת חצור הגלילית** היא תחנת נוסעים מתוכננת של רכבת ישראל העתידה לשרת את יישובי גוש צח"ר: חצור הגלילית, צפת וראש פינה, ואת הקיבוצים והמושבים באזור הגליל העליון והגולן. התחנה היא חלק מפרויקט קו הרכבת לקריית שמונה.

ייתכן שבעתיד המסילה לקריית שמונה תשרת גם רכבות משא, מה שיאפשר פיתוח משמעותי בשדה התעופה ראש פינה, בסמיכותו לתחנה זו.

על פי המתוכנן, תוקם דרום־מערבית למקומה העתידי של התחנה "שכונת שער העיר", בעלת 1,500 יחידות דיור, בכניסה לחצור הגלילית, ובסמוך למסוף חצור הגלילית.

סביב שטחי התחנה, מתכננת המועצה בחצור הגלילית הקמה של מתחם עסקים גדול שייתן מענה תעסוקתי ובילוי לתושבי האזור כולו.

## התוואי
ביולי 2016 אושרה תוכנית להארכת מסילת עכו–כרמיאל הקיימת מזרחה וצפונה עד לקריית שמונה ובניית שתי תחנות ביניים – תחנה זו ותחנת הרכבת מירון שעל פי התוכניות תשמש כתחנה משולבת רכבת-רכבל לקבר רבי שמעון בר יוחאי. תחנת הקצה בתוואי, תחנת הרכבת קריית שמונה, עתידה להיות התחנה הצפונית ביותר במדינת ישראל ולשרת את קריית שמונה והיישובים הסמוכים לה.

תוואי המסילה עליו תמצא התחנה כולל מנהרות עתידיות מתחת להר מצפה ימים, רמת פשחור ורמת רזים ובנוסף גשר מעל נחל עמוד בתוואי שבין כפר חנניה לתחנה זו. הכשרת התוואי במקטעים אלו תייקר את עלויות הפרויקט.

## שרות רכבות בתחנה (בעתיד)
מהתחנה יצאו רכבות דרומה לתל אביב ובאר שבע דרך כרמיאל וחיפה ורכבות צפונה לקריית שמונה.

תחנת הרכבת תוקם בסמוך למסוף חצור הגלילית, כמרכז תחבורה של רכבות ואוטובוסים בגליל העליון.
## קישורים חיצוניים
* 
* נעמה גרין, חדש: רכבת ישראל תגיע לקריית שמונה ולמירון, באתר הידברות, 19 ביולי 2016
* 
* מסילת כרמיאל-קריית שמונה באתר נתיבי ישראל .

[שמאל|ממוזער|תרשים הארכת המסילה מ[כרמיאל לקריית שמונה של חברת נתיבי ישראל]]
## הערות שוליים

ראש פינה – חצור
קטגוריה:חצור הגלילית
קטגוריה:צח"ר
קטגוריה:ראש פינה: תחבורה
קטגוריה:צפת: תחבורה
פונקציה לוגיסטית

ממוזער|320px|שמאל|פונקציה לוגיסטית סיגמואידית <math>L=1,k=1,x_0=0</math>
**פונקציה לוגיסטית** או **עקום לוגיסטי** היא סיגמואיד המוגדר על ידי הפונקציה:
:f(x) = \frac{L}{1 + e^{-k(x-x_0)}} 
כאשר
*e הוא בסיס הלוגריתם טבעי (ידוע גם כקבוע אוילר),
*L הוא הערך המרבי של העקום,
*x_0 ערך ה-x של אמצע העקום, כלומר הנקודה שבה העקום מקבל את הערך L/2,

*k מגדיר את שיפוע העקום.
זוהי פונקציה ממשית f : \mathbb{R} \to (0,L) דיפרנציאבילית (ובפרט רציפה וגזירה) בעלת נגזרת אי-שלילית.

הפונקציה קיבלה את שמה בשנים 1844–1845 על ידי המתמטיקאי הבלגי פייר פרנסואה ורהולסט שחקר אותה בהקשר של גידול אוכלוסייה. השלב הראשוני הוא בערך אקספוננציאלי, בהמשך כאשר מגיעים לרוויה הגידול קטן עד לעצירה. לפונקציה הלוגיסטית שימושים בתחומים מגוונים בהם סטטיסטיקה, הסתברות, רשתות עצביות מלאכותיות, ביולוגיה, ביו מתמטיקה, כימיה, דמוגרפיה, כלכלה, מדעי כדור הארץ, פסיכולוגיה מתמטית, סוציולוגיה, מדע המדינה, ובלשנות.

## תכונות מתמטיות
הפונקציה הלוגיסטית הסטנדרטית, המתקבלת במקרה הפרטי (k = 1, \ x_0 = 0, \ L = 1), נקראת גם סיגמואיד:

: \begin{align}
f(x) &= \frac{1}{1 + e^{-x}} \\
 &= \frac{e^x}{1 + e^x} \\
 &= \tfrac12 + \tfrac12 \tanh(\tfrac{x}{2}) \\
\end{align}

עקב טבעה של הפונקציה המעריכית *e*−*x*, לעיתים די לחשב את הפונקציה הלוגיסטית הסטנדרטית עבור טווח קטן של מספרים ממשיים, למשל [-6, +6].

לפונקציה הלוגיסטית הסטנדרטית תכונת סימטריות:

: 1-f(x) = f(-x).

בהתאם, x \mapsto f(x) - 1/2 היא פונקציה אי זוגית.

הפונקציה הלוגיסטית הסטנדרטית קשורה לפונקציה היפרבולית:
:f(x) = \tfrac12 + \tfrac12 \tanh(\tfrac{x}{2})
או
:\tanh(x) = 2 \, f(2x) - 1.

על בסיס:
:
\tanh(x) = \frac{e^x - e^{-x}}{e^x + e^{-x}} = \frac{e^x \cdot \left(1 - e^{-2x}\right)}{e^x \cdot \left(1 + e^{-2x}\right)} = f(2x) - \frac{e^{-2x}}{1+e^{-2x}} = f(2x) - \frac{e^{-2x} + 1 - 1}{1+e^{-2x}} = 2f(2x)-1
.

### נגזרת
נגזרת הפונקציה הלוגיסטית הסטנדרטית:
* f(x) = \frac 1 {1+e^{-x}}= \frac {e^{x}} {1+e^{x}}
* \frac{d}{dx}f(x) = \frac{e^{x} \cdot (1+e^{x})-e^{x} \cdot e^{x}}{(1 + e^{x})^2}
* \frac{d}{dx}f(x) = \frac{e^{x}}{(1 + e^{x})^2} = f(x)(1-f(x))

הנגזרת של הפונקציה הלוגיסטית הסטנדרטית מקיימת:

: \frac{d}{dx}f(x) = \frac{d}{dx}f(-x).

### פונקציה קדומה
את הפונקציה הקדומה של הפונקציה הלוגיסטית הסטנדרטית ניתן לחשב בעזרת אינטגרציה באמצעות החלפת משתנים u = 1 + e^x, כיוון ש f(x) = \frac {e^{x}} {1+e^{x}} = \frac {u'} {u}, אז (בהשמטת קבוע האינטגרציה):

:\int \frac {e^{x}} {1+e^{x}}\,dx = \int \frac 1 {u}\,du = \log u = \log (1 + e^x)

ברשתות עצביות מלאכותיות, פונקציה זו נקראת *softplus*.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משוואות דיפרנציאליות
קטגוריה:דמוגרפיה
פורד פרקליין

**פורד פרקליין** (באנגלית: **Ford Parklane**) היא מכונית בתצורת סטיישן, מתוצרת חברת פורד, ארצות הברית אשר יוצרה בשנת 1956.

סך הכול יוצרו 15,186 יחידות.

## מאפיינים
* 3 דלתות
* בלמים - 11 "תופים"
* הרכבת "רדיו AM" - בעלות של 100 דולר
* 4 מושבי כוח - (way power seats) תוספת של 60 דולר

## תמונות

קובץ:1956 Ford Parklane Stationwagon.jpg | פורד פרקליין
קובץ:1956 Ford Parklane Stationwagon 2.jpg | פורד פרקליין
קובץ:Flickr - Hugo90 - Parklane.jpg | פורד פרקליין


## ראו גם
* פורד
* פורד דל ריו

## קישורים חיצוניים

* 
* 
* 
* "פורד פרקליין" - תמונות (autocollections.com/index)

## הערות שוליים

קטגוריה:דגמי מכוניות שהושקו ב-1956
קטגוריה:מכוניות סטיישן
פרקליין
קטגוריה:מכוניות אמריקאיות
בטי סגל

**בטי סגל** (ביידיש: **בעטי סעגאַל**; 1 בספטמבר 1916 – 10 באוגוסט 1985) הייתה שחקנית וזמרת יהודייה-פולנייה וישראלית, שפעלה בווילנה ובישראל.

## ביוגרפיה
בטי בת ישראל נולדה בשנת 1916 בעיר וילנה, (אז חלק מפולין, כיום בירת ליטא) במשפחה בת ארבעה ילדים. 
למדה משחק בסטודיו הדרמטי בווילנה בהדרכתו של איבוֹ גאל . שיחקה בווילנה בתיאטרון הבובות "מידים".
נישאה בגיל  18 לברל, קונדיטור במקצועו. לשניים נולד הבן, מאיר.

עם פלישת הנאצים לליטא הוקם בעיר גטו וילנה והיא ומשפחתה גורשו אליו. היא עבדה בניקיון בתחנת הרכבת בעיר. בעלה ובנה בן ה-8 נשלחו להשמדה באחת האקציות. לאחר שנה בגטו נשלחה באקציה עם משפחתה לגטו ריגה, שם שרדה עד שחרור העיר בידי הסובייטים. 
לאחר מלחמת העולם השנייה עברה מריגה לעיר לודז', שם עבדה במשרד לחיפוש־קרובים ופגשה שוב את ישראל סגל, מי שהיה המנהל האמנותי של התיאטרון בגטו וילנה ואיבד את אשתו, מירה, בשואה.
השניים נישאו  ועברו לאזור הכיבוש האמריקאי בגרמניה, שם נקלטו  במחנה עקורים במינכן. 
ישראל נמנה עם מייסדי תיאטרון שארית הפליטה – "התיאטרון היהודי של מינכן" (ביידיש: מינכענער ייִדישער טעאַטער, ובראשי תיבות: מיט). היא השתתפה בהצגות התיאטרון.

ממניעים ציוניים בחרו השניים בקיץ 1949 לעלות לישראל מסגרת העלייה ההמונית, שלאחר קום המדינה והתיישבו בתל אביב.

בארץ שיחקה בתיאטרון המטאטא, התיאטרון העירוני באר שבע, תיאטרון יידי ועוד. בשנת 1958 הצטרפה לתיאטרון אֹהל (5 שנים אחרי בעלה), ושיחקה בו עד לסגירתו, בשנת 1969. תפקידה הבולט ביותר ב"אהל" היה בהצגה "החייל האמיץ שווייק", לצידו של מאיר מרגלית (למעלה מ-300 הופעות). כמו כן השתתפה בכעשרים הצגות, בהן: "גיבורי העורף" (1956), "שולמית", "החולה המדומה", "גם הוא באצילים", "חשמלית ושמה תשוקה", "הקמצן", "הכתובה", ו"עמך" .

בשנים 1961–1976 שיחקה במספר סרטים ישראליים, בהם "ניני" (1963), "הילד מעבר לרחוב" (1965), "טוביה ושבע בנותיו" (1968), ו"רק היום" (1976).

הייתה נשואה כ-40 שנה לישראל סגל, והתגוררה עמו ברחוב גורדון בתל אביב. במשך שנים רבות סעדה את בן-זוגה, שחלה בפרקינסון. לבני הזוג לא היו ילדים.

סגל יצאה לשחות בקיץ 1985 בחוף גורדון (דבר שנהגה לעשות באופן קבוע) עם שכנתה, תקוה מור. הים היה סוער והיא חשה ברע לאחר מספר דקות וביקשה עזרה, אולם עד שהוצאה לחוף על ידי אחרים ששחו לידה, ניסיונות ההחייאה לא השיבו אותה לחיים. בת 68 במותה. ימים ספורים לפני כן סבלה מתעוקה בחזה, אולם לא ניגשה להבדק.

אלמנהּ, ישראל, נפטר מספר שבועות אחריה. השניים נקברו זה לצד זה בבית העלמין הדרום.

## קישורים חיצוניים

* 
* 

## הערות שוליים

קטגוריה:יהודים ליטאים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני תיאטרון אהל
קטגוריה:שחקני תיאטרון יידיש
קטגוריה:שחקני תיאטרון יהודים
קטגוריה:יהודים בשואה: ליטא
קטגוריה:ניצולות השואה: ליטא
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:הרוגות טביעה
קטגוריה:הרוגי טביעה ישראלים
קטגוריה:אישים הקבורים בבית העלמין הדרום
קטגוריה:ישראליות שנולדו ב-1916
קטגוריה:ישראלים שנולדו ב-1916
קטגוריה:ישראליות שנפטרו ב-1985
קטגוריה:ישראלים שנפטרו ב-1985
יחסי זימבבואה – חוף השנהב

**יחסי זימבבואה–חוף השנהב** הם היחסים הדיפלומטיים שבין **[[זימבבואה|רפובליקת זימבבואה]]** לבין **[[חוף השנהב|רפובליקת חוף השנהב]]**.

## אשרות
אזרחים זימבבואים המבקשים להגיע לחוף השנהב זקוקים לויזה אלקטרונית לתיירים (E-visa) למשך 90 ימים. ישנה גם אפשרות לאשרה של שישה חודשים של שהייה. אם האזרחים חפצים בעבודה בחוף השנהב הם זקוקים לאישור עבודה מיוחד שמנפיקה ממשלת חוף השנהב.

אזרחים חוף שנהבים המבקשים להגיע לזימבבואה זקוקים לויזה לתיירים למשך 90 ימים.

## ייצוג
* זימבבואה אינה מיוצגת בחוף השנהב כלל, הן בדרג השגרירות והן בדרג הקונסולרי. אין לה שגרירות מייצגת לא תושבת לחוף השנהב.
* חוף השנהב אינה מיוצגת בזימבבואה כלל, הן בדרג השגרירות והן בדרג הקונסולרי. השגרירות המייצגת שלה לזימבבואה היא זו שנמצאת בפרטוריה, הבירה האדמיניסטרטיבית של דרום אפריקה (אחת משלוש).

## יחסים כלכליים
### כלכלת חוף השנהב
כלכלתה של חוף השנהב מבוססת על חקלאות. כ-70% מהאוכלוסייה עוסקים בחקלאות ובשירותים הנלווים למגזר זה. חוף השנהב היא מהמגדלות והמייצאות הגדולות בעולם של פולי קפה, קקאו (40% מהתוצרת העולמית), בננות ומוצרי דקל, כולל שמן דקלים.

בשל המרכיב הגבוה של החקלאות בהכנסות ממט"ח ובתוצר, קיימת רגישות רבה לתנודות במחירי הקפה והקקאו בעולם. מאמצי הממשלה לגוון את הכלכלה ולחזק מגזרים אחרים לא זכו להצלחה רבה.

חוף השנהב מייצאת בעיקר מוצרי חקלאות, קורות עץ לפני עיבוד, ואת מחצב המנגן שמצוי בה. כמו כן היא מייצאת דגים, בעיקר טונה. היא מייבאת נפט, גז טבעי, כימיקלים חקלאיים, מוצרי פלסטיק, מוצרי טלקומוניקציה ומחשוב, וכן אורז.

### כלכלת זימבבואה
בעבר כונתה זימבבואה "סל התבואה של אפריקה" והייתה ידועה בשדות החיטה והכותנה הנרחבים שלה. מאז עלה רוברט מוגאבה לשלטון, הפכה זימבבואה מגן-עדן אפריקני בעל שיעור צמיחה של 4.5 אחוזים לכלכלה המתכווצת במהירות הגדולה ביותר בעולם. שלושה רבעים מאוכלוסיית המדינה חיים מתחת לקו העוני ותוחלת החיים צנחה מ-61 שנה ל-39. למדינה, המבודדת על ידי סנקציות, אין כמעט מטבע זר והמטבע, **ה[[דולר זימבבואי|דולר הזימבבואי]]**, סובל מאינפלציה קיצונית בשנים האחרונות. תוכנית ההלוואות של הבנק העולמי "אינה פעילה בשל פיגורים בתשלום". תורמים מערביים הקפיאו את הסיוע הכלכלי לזימבבואה ובמדינה ישנו מחסור חמור בדלק ומשום כך התמעטה תנועת המכוניות במדינה.

מאז ההפיכה בזימבבואה מתחילה הכלכלה להשתקם.

### סחר
בשנת 2015 ייצאה חוף השנהב לזימבבואה סחורה בשווי 117 אלף דולר אמריקאי כל הסחורה הייתה מוצרי יופי, עיקרה היה מוצרים קוסמטיים וחלקה השני בגודלו היה תכשירים לשיער. באותה השנה ייצאה זימבבואה לחוף השנהב אבני בניין בשווי 34.5 אלף דולר אמריקאי.

## הערות שוליים

קטגוריה:ערכים ללא קטגוריות פיזיות - יחסי חוץ
בקרת גודש מפורשת

**בקרת גודש מפורשת** (**Explicit Congestion Notification**; בראשי תיבות **ECN**) היא הרחבה ל-Internet Protocol ול-Transmission Control Protocol ומוגדר ב־ (2001). ה-ECN מאפשר יידוע מקצה לקצה על גודש ברשת (Congestion) ללא איבוד חבילות מידע. ECN הוא יכולת אופציונלית שניתן להשתמש בה בין שני משתמשי קצה כאשר יש להם ולתשתית הרשת תמיכה בכך.

באופן מסורתי רשתות TCP/IP מיידעות על גודש ברשת באמצעות אובדן חבילות מידע. כאשר מופעל ECN בצורה מוצלחת, נתב התומך ב-ECN יכול לסמן גודש בפתיח חבילת המידע במקום לזרוק את החבילה. מקבל החבילה מידע את השולח על הגודש, שבעקבות זאת צריך להקטין את קצב שליחת המידע כאילו אבדה חבילת המידע. בעבר לא הייתה תמיכה מלאה בבקרת גודש מפורשת ברשתות, ולעיתים ציוד רשת היה מגיב בצורה שגויה לחבילות בהן היה סימון הגודש (ECN) למשל באמצעות איבוד החבילות המסומנות או שיבושן. על פי מדידות שנעשו ב-2015, אחוז השרתים ברשת האינטרנט הכללית שעבורם הגדרת ECN מנעה חיבור רשת, פחת לפחות מ־1%.

תמיכה פסיבית בהרחבה קיימת במערכת ההפעלה אובונטו מאז גרסה 12.04, ובמערכת ההפעלה Windows Server מאז 2012. התמיכה הפסיבית באתרים הפופולריים עלתה מ-8.5% ב-2012 ליותר מ־70% במאי 2017.

ב-2010 פותח אלגוריתם Data Center TCP (DCTCP) אשר עושה שימוש ב-ECN כדי לשפר את התמודדות TCP עם גודש ברשת ברשתות של מרכזי נתונים. האלגוריתם משתמש ב-ECN כדי לאמוד את מידת הגודש ברשת ולהתאים את קצב השידור בהתאם.

## הערות שוליים

קטגוריה:תקנים בתקשורת מחשבים
DAB

400px|ממוזער|מדינות המפעילות שירות DAB מסומנות בכחול כהה
300px|ממוזער|מקלט DAB
**DAB** (Digital Audio Broadcasting) היא משפחת תקנים לשידור רדיו דיגיטלי ומולטימדיה. המונח DAB נקבע תחילה לתיאור שידורי רדיו דיגיטליים, אך כיום הוא מזוהה בעיקר עם התקן האירופאי אאורקה 147.

תקן אאורקה 147 פותח על ידי תאגיד הפיתוח האירופי אאורקה (Eureka). זהו תקן פתוח, אשר אושר על ידי גופי התקינה העיקריים בעולם, ומגדיר הן שידורים קרקעיים והן שידורים לווייניים (אם כי עד סוף 2006 נעשה בו שימוש רק בשידורי קרקע).

## טכנולוגיה
בשיטה משתמשים בתדרי VHF או L band. זהו התקן הראשון שעשה שימוש ב-OFDM. אפנון הגלים התת-נושאים מתבצע בשיטת QPSK דיפרנציאלי סימטרי (SDQPSK או π/4 D-QPSK). תיקון השגיאות מתבצע באמצעות קוד קונבולוציה מנוקב.

דחיסת השמע בתקן זה היא MP2.

## היסטוריה
DAB פותח בהדרגה משנת 1981, ותוקנן בשנות התשעים. מאז אומץ על ידי מספר גדול של מדינות. בחלקן יש כבר שידורים מסחריים, ואילו באחרות יש בשלב זה רק שידורים ניסיוניים. מקלטים לקליטת שידורים בשיטה זו נמכרים לציבור מאז 1999. שידורים בשיטה זו מיועדים להחליף את שידורי ה-FM ויישומה בעולם מתואם על ידי הפורום WorldDMB, שבו מיוצגים כ-30 מדינות ומספר יצרני ציוד.

נכון ל-2006 מעריכים כי כ-500 מיליון אנשים מכוסים על ידי שידורי DAB. המדינות המובילות, הן מבחינת כמות וכיסוי תחנות השידור (מעל לכ-95% מהאוכלוסייה), והן מבחינת כמות המקלטים שבשימוש, הן הממלכה המאוחדת, שווייץ, דנמרק, בלגיה, הולנד וגרמניה. ב-2017 הייתה נורווגיה למדינה הראשונה שמספקת שידורי DAB בכיסוי מקיף (כ-99.5% מהאוכלוסייה), ואף הפסיקה את שידורי ה-FM שבה, כתוצאה מהמעבר לשידור רדיו דיגיטלי.

## תקנים מתקדמים +DAB ו-DMB
300px|ממוזער|מודול +DAB למכונית
מאז פיתוח התקן, הטכנולוגיה של שידורים דיגיטליים התקדמה ובעקבות התקדמות זו פותח ב-2007 תקן חדש ומשופר, המכונה ****. תקן זה משתמש בדחיסת שמע HE-AAC v2, ובקוד ריד-סולומון לתיקון שגיאות מתקדם יותר. התקן יעיל פי שניים מקודמו. אין תאימות לאחור.

נכון לאוקטובר 2017, שידורי +DAB הושקו במספר מדינות: אוסטרליה, צ'כיה, דנמרק, גרמניה, הונג קונג, איטליה, מלטה, נורווגיה, פולין, שווייץ ובלגיה מלטה הייתה המדינה הראשונה באירופה שהשיקה שידורי +DAB. מספר מדינות נוספות צפויות גם הן להשיק שידורים כאלו בשנים הקרובות, כגון אוסטריה, הונגריה, תאילנד, וייטנאם ואינדונזיה.

DMB (Digital Multimedia Broadcasting) הוא תקן פתוח, המבוסס על DAB, עם יכולות של תמונות וידאו בנוסף לשמע, אומץ בשנת 2006 על ידי הפורום WorldDMB (לשעבר WorldDAB). נכון לשנת 2017, שידורי DMB מתקיימים בנורווגיה, קוריאה הדרומית ותאילנד.

## בישראל
בישראל אומץ לשימוש תקן אאורקה 147. חברת בזק הפעילה שידורי ניסיון בתחום VHF משנת 1996 עד 2007. ב-15 באוגוסט 2004 התקבלה החלטת ממשלה על הקמת תחנות רדיו דיגיטליות, במטרה להגביר את התחרות בתחום הרדיו. במרץ 2005, נעשתה החקיקה בעניין באמצעות תיקון לחוק הרשות השנייה. הצפי לסיום הקמת התשתית ותחילת השידור הדיגיטלי, היה לקראת הרבעון השני של 2007.

ביוני 2008, לאחר דחיות רבות, פרסמו משרד האוצר ומשרד התקשורת מכרז משותף להקמה ולהפעלה של מערך שידורי רדיו דיגיטלי . הזיכיון הוצע ל-14 שנה, כאשר תקופת ההקמה אמורה הייתה לעמוד על שנתיים. המענק שהוצע עמד על 23 מיליון שקל. בזק נפסלה מראש, ואף חברה אחת אחרת לא הגישה הצעה למכרז, ושרות רדיו דיגיטלי לא הוקם בישראל.

## קישורים חיצוניים

*WorldDMB
*Eureka
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רדיו: טכנולוגיה
ארגייל (דוגמה)

250px|ממוזער|שמאל|אפודה בדוגמת ארגייל
**ארגייל** (**Argyle** או **Argyll**, נקרא גם **Hose**) היא דוגמת סריגה פופולרית של סוודרים, אפודות וגרביים הכוללת תשליב מעוינים, לרוב במספר רמות החופפות זו את זו. מקור הדוגמה בטארטן (דוגמת האריגה או הסריגה) האופיינית של שבט קמפבל מארגייל שבמערב סקוטלנד.

חברת האפנה פרינגל (Pringle of Scotland) ייצרה סוודרים וגרביים בדוגמה זו בשנות ה-20 של המאה ה-20, בעיקר עבור לבוש למגרש הגולף. מי שתרם לפופולריות הדגם היה הנסיך אדוארד שתועד לובש סוודר בדוגמת ארגייל, ששימשה עד אז, מחוץ להקשר הסקוטי, רק עבור גרביים. בעקבותיו החלו גם כוכבי קולנוע גברים לובשים סוודרים ואפודות בדוגמת המעוינים. בשלב מאוחר יותר החלו גם נשים ללבוש סריגים בדוגמה זו.

## ראו גם
* סודוקו סקוטי

## קישורים חיצוניים

* 
* אתר חברת Pringle of Scotland

## הערות שוליים

קטגוריה:אמנות טקסטיל
קטגוריה:סקוטלנד: תרבות
יחסי אוסטריה–בנגלדש

**יחסי אוסטריה–בנגלדש** הם היחסים הדו-צדדיים בין **[[אוסטריה|רפובליקת אוסטריה]]** לבין **[[בנגלדש|הרפובליקה העממית של בנגלדש]]**.

היחסים בין שתי המדינות נחשבים ללבביים.

## היסטוריה
בגלל המרחק הגדול בין אוסטריה לבנגלדש (המרחק בין הבירה וינה לבירה דאקה הוא 7,000 ק"מ), המגעים ההיסטוריים בין שני העמים קטנים למדי, שכן בנגלדש מעולם לא תפסה תפקיד דומיננטי באסיה, ואוסטריה למרות היותה מדינה חזקה מאוד בתוך אירופה, התמקדה בעיקר בענייני היבשת ומעולם לא הפכה לאימפריה קולוניאלית.

שתי המדינות נלחמו בשתי מלחמות העולם זו בזו, שכן אוסטריה הייתה חלק ממעצמות המרכז במלחמת העולם הראשונה וחלק מהרייך השלישי של אדולף היטלר במלחמת העולם השנייה ובנגלדש הייתה מושבה בריטית ועמדה לצד בריטניה בשתי המלחמות הללו.

## מסחר ושיתוף פעולה
אוסטריה ובנגלדש משתפות פעולה בתחומי האנרגיה, בריאות, חינוך, תיירות, פיתוח וניהול.

### שיתוף פעולה חינוכי
סקטור החינוך נחשב לתחום שיתוף פעולה פוטנציאלי בין שתי המדינות. אוסטריה ובנגלדש שמו דגש על חילופי תוכניות חינוכיות בין שתי המדינות. בנגלדש רוצה בשיתוף פעולה חינוכי עם אוסטריה כדי להגדיל את מספר המלגות האוסטריות לסטודנטים מבנגלדש.

### שיתוף פעולה כלכלי
אוסטריה ובנגלדש הראו התעניינות עמוקה להרחיב את הפעילויות הכלכליות ההדדיות בין שתי המדינות. נכון לשנת 2013, היקף הסחר הדו-צדדי בין שתי המדינות עמד על כ-400 מיליון אירו. כ-30 חברות בינלאומיות אוסטריות פועלות בבנגלדש.

## ביקורים רשמיים
שר החוץ לשעבר של בנגלדש, דיפו מוני ביקר בווינה בשנת 2013.

## יחסים דיפלומטים
אוסטריה מחזיקה בקונסוליה בדאקה. מאידך, בנגלדש מחזיקה בשגרירות בווינה וקונסוליה בסנקט פלטן.

## הערות שוליים

קטגוריה:ערכים ללא קטגוריות פיזיות - יחסי חוץ